Diari Oficial de la Generalitat Valenciana


Sumari del DOGV 6828, del 27-07-2012 (2012/7198)

RESOLUCIÓ de 12 de juliol de 2012, del conseller de Justícia i Benestar Social, per la qual s'amplia el termini de resolució establit en l'Orde 25/2011, per la qual es convoquen, per a l'any 2012, subvencions a organitzacions no governamentals per al desenrotllament (ONGD), per al cofinançament de projectes i microprojectes de cooperació internacional per al desenrotllament a executar en països i poblacions estructuralment empobrits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6828

Data del DOGV
:   27-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7198


Data del document
:   12-07-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de juliol de 2012, del conseller de Justícia i Benestar Social, per la qual s'amplia el termini de resolució establit en l'Orde 25/2011, per la qual es convoquen, per a l'any 2012, subvencions a organitzacions no governamentals per al desenrotllament (ONGD), per al cofinançament de projectes i microprojectes de cooperació internacional per al desenrotllament a executar en països i poblacions estructuralment empobrits. [2012/7198]  
Mitjançant l'Orde de 25/2011, de 30 de desembre, de la Conselleria de Justícia i Administracions Publiques, s'han convocat subvencions a les organitzacions no governamentals de desenrotllament per al cofinançament de projectes i microprojectes de cooperació internacional per al desenrotllament a executar en països i poblacions estructuralment empobrits.   
D'acord amb l'article 28 del Decret 135/2010, de 10 de setembre, pel qual s'aproven les bases per a la concessió d'ajudes en matèria de Cooperació Internacional per al Desenrotllament, el termini màxim per a dictar i notificar la resolució de concessió de subvencions serà de sis mesos, comptats des de la data de publicació de l'orde de convocatòria en el Diari Oficial de la Comunitat Valenciana. Transcorregut el dit termini sense que s'haja dictat i notificat la resolució, les peticions s'entendran desestimades per silenci administratiu  
Tenint en compte que, està molt pròxim el terme del termini de resolució establit en la convocatòria, i atés que no ha sigut resolta, d'acord amb el que establix l'article 49 de la Llei 30/1992, i amb la finalitat que no opere els efectes del silenci administratiu mencionat, he tingut a bé disposar:  
  
Primer  
Ampliar en tres mesos el termini de resolució establit en l'article 28 del Decret 135/2010, de 10 de setembre, pel qual s'aproven les bases per a la concessió d'ajudes en matèria de Cooperació Internacional per al Desenrotllament i en l'orde de convocatòria.  
  
Segon  
Ordenar la publicació en el Diari Oficial de la Comunitat Valenciana, als efectes de notificació a les possibles persones interessades el contingut de la present resolució, d'acord amb l'article 59 i 60 de la Llei 30/1992, de 26 de novembre, de Règim Jurídic de les Administracions Públiques.  
  
València, 12 de juliol de 2012.- El conseller de Justícia i Benestar Social: Jorge Cabré Rico.